মারিয়া ক্লারা কোরিয়া আলভেস

মারিয়া ক্লারা কোরিয়া আলভেস (১৮৬৯ – ১৯৪৮) একজন পর্তুগিজ নারীবাদী ছিলেন। তিনি ১৯১৪ সালে পর্তুগিজ মহিলাদের জাতীয় কাউন্সিলের একজন প্রতিষ্ঠাতা এবং কাউন্সিলের সেক্রেটারি-জেনারেল এবং ১৯১৪ থেকে ১৯২০ সাল পর্যন্ত এর নিউজলেটারের সম্পাদক ছিলেন। মারিয়া ক্লারা কোরিয়া আলভেস ১৮৬৯ সালে পর্তুগালের ইভোরা জেলার মন্টেমর-ও-নোভোতে জন্মগ্রহণ করেছিলেন। তিনি একজন নারীবাদী, একজন মুক্তচিন্তক এবং একজন ফ্রিম্যাসন হয়েছিলেন। নারীবাদ এবং মুক্তচিন্তাকে একত্রিত করে, তিনি ১৭ তম আন্তর্জাতিক মুক্ত চিন্তা কংগ্রেসে লা লিব্রে মুক্ত চিন্তা এবং নারীর মুক্তি (পর্তুগিজ: La Libre Pensée et L´Emancipacion de la Femme) বিষয়ের উপর একটি উপস্থাপনা করেছিলেন। ধর্মীয়-বিরোধিতা এবং শিক্ষার প্রতি দৃঢ় আগ্রহের সাথে, তিনি পর্তুগালে শিক্ষার ধর্মনিরপেক্ষকরণের প্রাথমিক প্রবক্তা ছিলেন। তিনি বিবাহবিচ্ছেদের পক্ষে প্রচারণাও করেছিলেন। আলভেস পর্তুগিজ নারীদের রিপাবলিকান লীগে যোগ দেন, যেটি একইসঙ্গে পর্তুগিজ রাজতন্ত্রের অবসান চেয়েছিল এবং নারীদের ভোটাধিকারের পক্ষে ছিল। তিনি ১৯১৪ সালে নারীবাদী সংগঠন কনসেলহো ন্যাসিওনাল দাস মুলহেরেস পর্তুগেসাস (পর্তুগিজ নারীদের জাতীয় কাউন্সিল - সিএনএমপি) এর প্রতিষ্ঠাতা সদস্য হয়ে ছিলেন এবং আন্তর্জাতিক নারীবাদী আন্দোলনের বিশিষ্ট ব্যক্তিদের সাথে সম্পর্ক স্থাপনের জন্য মূল অংশীদার ছিলেন। ১৯১৪ সালে মারিয়া আলভেস এবং ন্যাশনাল কাউন্সিল অফ ফ্রেঞ্চ উইমেন (সিএনএফএফ) ও ইন্টারন্যাশনাল কাউন্সিল অফ উইমেন (আইসিডব্লিউ) জেনারেল সেক্রেটারি, যথাক্রমে এভ্রিল ডি সেন্ট-ক্রোইক্স এবং অ্যালিস স্যালোমনের সাথে চিঠিপত্রে ভালো মতো যোগাযোগ ছিল। পাশাপাশি অন্যান্য নারীবাদী, যেমন লেডি অ্যাবারডিন এবং ক্যারি চ্যাপম্যান ক্যাটের সাথেও তাঁর যোগাযোগ ছিল। আলভেস ১৯১৪ থেকে ১৯১৯ সাল পর্যন্ত কাউন্সিলের প্রথম সেক্রেটারি-জেনারেল হয়েছিলেন এবং তারপরে প্রস্তাব করেছিলেন যে কাজটি পরবর্তী বছরগুলিতে দুটি ভাগে বিভক্ত করা উচিত। এরপর তিনি এক বছর মহাসচিব (বহিরাগত) হিসেবে দায়িত্ব পালন করেন। আলভেস ১৯১৪ থেকে ১৯১৬ সাল পর্যন্ত কাউন্সিলের মাসিক অফিসিয়াল সংবাদ বিবৃতি এবং নিউজলেটার বা পত্রিকা আলমা ফেমিনিনা (নারী আত্মা)-র প্রথম ব্যবস্থাপনা সম্পাদক ছিলেন, এর মধ্যে দ্বিতীয়টি ১৯১৭ সালে প্রথমটির জায়গা নিয়ে নেয়। তিনি ১৯২০ সাল পর্যন্ত পত্রিকাটির সম্পাদনা করেছিলেন। নিউজলেটারের শিরোনামে নারীবাদের পরিবর্তে নারী শব্দটি ব্যবহার করা হয়েছিল কারণ সমিতির নেতারা সচেতন ছিলেন যে পর্তুগালের অনেক লোকের কাছে "নারীবাদ" নিন্দনীয়। তাঁরা দেখাতে চেয়েছিলেন যে তাঁরা যে নারীবাদের পক্ষে ছিলেন তা মধ্যপন্থী। ১৯১৭ সালে, তিনি বলেছিলেন যে বুলেটিনের মূল উদ্দেশ্য ছিল যাতে "পর্তুগিজ মহিলারা অনুভূতির উদাসীনতা থেকে বেরিয়ে আসতে পারেন, যার মধ্যে তাঁরা বহু শতাব্দী ধরে রয়ে গেছেন, যা তাঁদের সবচেয়ে ন্যায্য আকাঙ্ক্ষাকে দমিয়ে রাখতে এবং তাঁদের মুক্তিকে বিলম্বিত করতে অনেক অবদান রেখেছে"। ১৯২১ সালে, কাউন্সিলের কর্মীরা এটিকে "পর্তুগিজ মহিলাদের একমাত্র মুখপাত্র বলে মনে করেন কারণ এটিই একমাত্র পত্রিকা যা নারীবাদী কারণকে রক্ষা করে"। যাইহোক, আলমা ফেমিনিনার প্রকাশনা, কাউন্সিলের জন্য আর্থিক সমস্যার সৃষ্টি করেছিল এবং মারিয়া আলভেস ও বোর্ডের সভাপতি অ্যাডিলেড ক্যাবেট, ১৯১৯ সালে ঘাটতি পূরণের প্রস্তাব দিয়েছিলেন, যাতে নিউজলেটারটির প্রকাশনা চালিয়ে যাওয়া যায়। আলভেস ১৯২০ সালের মাঝামাঝি সম্পাদক পদ থেকে পদত্যাগ করেন, কিন্তু ১৯২১ সালে সিএনএমপির সহ-সভাপতি হিসেবে দায়িত্ব পালন করেন। ১৯৩০ এর দশকে, মারিয়া আলভেস পেনসামেন্টো পত্রিকার সাথে সহযোগিতা করেছিলেন এবং নারীবাদের উপর বেশ কয়েকটি নিবন্ধ লিখেছিলেন। তিনি লিসবনের একটি মিউনিসিপ্যাল লাইব্রেরির ডিরেক্টর হিসেবেও কাজ করেছেন। মারিয়া ক্লারা কোরিয়া আলভেস ১৯৪৮ সালে মারা যান। Amorim, Ana Patrícia Cordeiro de Sousa। "Exposição - rostos da República : no âmbito das comemorações do Centenário da República em Espinho: Volume 2" (পিডিএফ)। University of Porto। সংগ্রহের তারিখ ২ জানুয়ারি ২০২১।  Matias Pires Correia, Rosa de Lurdes। "O Conselho Nacional das Mulheres Portuguesas: A Principal Associação de Mulheres da Primeira Metade do Século XX (1914-1947)" (পিডিএফ)। Universidade Nova, Lisbon। সংগ্রহের তারিখ ৩০ ডিসেম্বর ২০২০।  Cova, Anne (অক্টোবর ২০১০)। "O Conselho Nacional das Mulheres Portuguesas (1914-1947)" (পিডিএফ): 14–18। সংগ্রহের তারিখ ২ জানুয়ারি ২০২১।